สถานกงสุลฮ่องกง แจ้งเตือนชุมนุมค่ำนี้  หลีกเลี่ยงย่านช้อปปิ้งชื่อดัง
สถานกงสุลใหญ่ ณ เมืองฮ่องกง แจ้งคนไทยในฮ่องกง หลีกเลี่ยงย่านช็อปปิ้งชื่อดัง เนื่องจาก มีการนัดชุมนุมอีกครั้งช่วงค่ำวันนี้ ซึ่งอาจไม่ได้รับความสะดวกในการเดินทางสถานกงสุลใหญ่ ณ เมืองฮ่องกง แจ้งผ่านเพจเฟซบุ๊กของสถานกงสุลใหญ่ฯ ว่า ช่วงค่ำวันนี้ (7 ส.ค. 62) จะมีการชุมนุม ที่ย่านจิมซาจุ่ย (Tsim Sha Tsui) เขตเกาลูน บริเวณ Hong Kong Space Museum ซึ่งอาจส่งผลกระทบต่อสภาพการจราจรในบริเวณดังกล่าว และระบบขนส่งสาธารณะ ทั้งรถประจำทางและรถไฟใต้ดิน MTR เพื่อความปลอดภัย สถานกงสุลใหญ่ฯ จึงขอให้คนไทยในฮ่องกง พิจารณาหลีกเลี่ยงและระมัดระวังการเดินทางมาในพื้นที่ชุมนุมและพื้นที่ใกล้เคียง รวมทั้ง เผื่อเวลาในการเดินทาง ทั้งทางรถยนต์ และรถไฟใต้ดิน MTRทั้งนี้ ในช่วงสัปดาห์ที่ผ่านมา มีการประท้วงขนาดใหญ่เกิดขึ้นในหลายพื้นที่ของฮ่องกง ทั้งการประท้วงแบบสงบอยู่ในระเบียบ และการปะทะกัน สถานกงสุลใหญ่ ณ เมืองฮ่องกง จึงขอให้คนไทยในฮ่องกง หลีกเลี่ยงการเดินทางไปยังพื้นที่แจ้งเตือน ที่ระบุว่าจะมีการชุมนุม หรือรวมตัวกันครั้งใหญ่ และหลีกเลี่ยงการเข้าไปมีส่วนร่วมในการประท้วง หรือการรวมตัวในที่สาธารณะในฮ่องกง // ส่วนนักท่องเที่ยวไทย ขณะอยู่ในฮ่องกง โปรดระมัดระวังทรัพย์สินส่วนตัวและระมัดระวังตัว รวมถึง ติดตามข่าวสารท้องถิ่น และปฏิบัติตามคำแนะนำของหน่วยงานท้องถิ่นอย่างเคร่งครัด